Закони

## Опште информације

Свет eDominations-а се састоји од 78 држава, и игра се базира на политици, дипломатији, економији и ратовима.

Све ове активности се базирају на одлукама владе, коју представља Председник државе, Министри и Конгресмени.

Сваки закон дели неке сличности са позицијама у влади. Сви су одабрани од стране државних политичара. Већина закона се плаћа златом, које се скида са Ризнице. Неки од њих могу да прођу изгласавењем од већине конгресмена -50,01%, док некима треба већи проценат -66,66%. Време изгласавања закона је 24 часа.

**Битно:** Већина се рачуна од играча који су гласали, не од свих који имају могућност да гласају.

Пример: Ако имамо Председника, 3 Министра и 17 конгресмена, максималан број гласова је 21. Ако само 15 њих гласа, већину чине њих 8 (8 гласова од 15 чини 53,33%) и закон пролази. Наравно, ако 15 људи гласа а за закон је потребно 66,66%, унаточ чињеници да 21 укупно може да гласа, потребно је 10 гласова да закон прође.

Постоје 2 врсте закона: **Нормални закони -** могу да га предложе конгресмени и министри, и **Специјални закони -** Може да их предложи само Председник државе.

Није могуће да се поставе два иста закона, нпр. немогуће је да се истовремено поставе 2 закона донације.

## **Нормални закони**

***Донација:*** Овим законом одређена количина Злата или Валуте (зависно од државе, нпр. у америци је то USD у Албанији ALL и слично ) може бити пребачена на налог Председника државе. Не можете да преложите донацију на друге играче. Да би сте поставили донацију треба да унесете **ИД** играча. ИД је број играча и налази се на крају линка његовог профила. Овај закон се не наплаћује из ризнице државе. Закон донације захтева нормалну већину.

***Стампање новца -*** Овим законом можете да оштампате одређену количину Злата у валуту. Валута је локална валута и различита је од државе до државе. За сваких 200 валуте потребан је 1 Златник на ризници државе. Нема лимита валуте која може да буде оштампана, све док има довољно Злата на ризници државе. Кад унисите количину валуте у менију закона, треба да унесете количину валуте коју желите да оштампате. Нпр. кад желите да оштампате 100 000 валуте, треба да упишете "100000" (без размака) и да будете сигурни да имате довољно злата у ризници ( у овом случају 500 златника). Овај закон се не наплаћује и потребна му је нормална већина.

***ПДВ и порез на увоз -*** Овим законом можете да промените проценат прилива новца од свих трансакција на тржишту производ ( овај закон не утиче на тржиште новца ). Закон се поставља на две основе: ПДВ се односи на прилив пореза од држављанина, а Порез на увоз се оноси на странце. Сав прикупљени порез иде у Ризницу државе. За овај закон потребна је нормална већина.

***Порез на менаџерски рад -*** Овим законом мењате пореску стопу за рад у фирмама, овај порез плаћају сви грађани кад раде у својим фирмама ( било који тип фирми ) и плаћају у локалној валути. То значи да не можете да платите порез у USD ако радите у Шведској. Овај закон може да мења пореску стопу за грађанине или за странце. Ипак, пореска стопа за странце не може да буде нижа од 3 валуте по фабрици, док за домаће грађанине не може да буде нижа од 1 валуте по фабрици. На пример: Немачки држављанин жели да ради са својих 50 фабрика у Италији, гдје је пореска стопа за странце 4 валуте, то значи да он мора да плати 200 италијанске валуте да би радио у фирмама, ова свота новца иде директно у Италијанску ризницу, у замену за тај новац, играч је у могућности да производи по ресурсима које Италија поседује. Овај закон захтева нормалну већину.

***Промена минималне плате -***  Овим законом можете да промените минималну плату у вашој држави. Играчи eDominations-а могу да запосле друге играче да раде у њиховим фирмама и плаћају их у локалној валути. Када је активирана минимална плата, тад плата играчима не може да буде мања од минималне плате коју је влада усвоила. Минимална плата не може да буде мања од 1 валуте и не постоји лимит о максимуму плате. Овај закон захтева нормалну већину.

***Главни град -*** Овим законом можете да промените главни град ваше државе. За главни град могу да се предложе само регије које тренутно припадају држави, нису под нападом или окупиране од стране друге државе. Главни град је од велике важности за сваку државу - на примјер, сваки нови грађанин почиње у регији која је тренутно главни град. Овај закон захтева нормалну већину.

***Смена председника -*** Овим законом можете да затражите смену тренутног председника и да поставите кандидата по вашој вољи. Да би сте поставили вашег кандидата за председника потребно је да у мени закона упишете његов ИД. Могуће је поставити себе као кандидата али није могуће предложити кандидата који није држављанин. Овај закон захтева нормалну већину.

***Споразум о међусобној заштити -*** овим законом предлажете савез између ваше и друге државе. Потписивањем овог закона земље могу да си помажу у директним биткама ( не односи се на устаничке ратове ) без потребе да путују. Активним МПП-ом играчи такође могу да добију медаљу Правог Савезника. Важна ствар код овог закона је да овај закон морају да изгласају обе државе. Овај закон кошта 10 златника који се наплаћују из ризнице државе која закон предлаже, држава којој је послан предлог закона не плаћа ништа. Након прихватања закона МПП је активан 30 дана. Овај закон захтева нормалну већину.

***Природни непријатељ -*** Овим законом можете да предложите једну државу за "главног противника" овим законом обезбеђујете својим држављанима 10% додатног бонуса у штети коју праве у битци. Овај бонус је активан у оба типа битке, директној ( ваша држава против природног непријатеља ) или индиректној ( МПП битци, битка вашег савезника против вашег природног непријатеља, битка у којој морате да се селите да би сте се борили итд ). Држава може да буде предложена за природног непријатеља чак и ако не постоји отворен рат са том државом, у том случају бонус је активан при борби у МПП биткама. Држава може да има само једног активног природног непријатеља, значи кад поставите нови закон и изгласате нову државу, бонус за борбу против претходне државе се губи. Штета направљена са овим бонусом, се такође рачуна у обрачуну штете потребне за медаље. Овај закон захтева нормалну већину.

## **Специјални закони**

***Нова поздравна порука:*** Овим законом тренутни Председник може да предложи аутоматску поруку коју ће сви нови играчи да добију кад се региструју. Овај закон може да садржи разне врсте информација - канале, туторијале, контакте и слично. Такође може да садржи слике и видео снимке ( са јавних друштвених канала ).

Апсолутно је забрањено да се постављају слике и пишу ствари које крше правила игре у овој поруци! Као на примјер, голотиња, порнографија, увреде против особа из стварног живота, играча eDominations-а и држава. Рекламмирање других сајтова или игри је стриктно забрањено. За сваку злопупотребу поздравне поруке, Председник који је исту предложио биће одговоран.

Идеја ове поруке је да задобијете пажњу ново регистрованих играча у циљу да им се помогне у игри. Ако линкови из поруке садрже корисне информације о игри дозвољени су у поруци. Линкови према каналима за комуникацију ( skype, discord, IRC, Facebook strance, Forumi итд.) који су везани за eDominations су такође дозвољени. Овај закон захтева нормалну већину.

***Забрана трговине:*** Овим законом Председник државе може да предложи забрану трговине са одређеном државом. Забрана трговине може да буде предложена према било којој држави без икаквих предуслова ( као што су активан рат и слично ). Активном забраном трговине, грађани државе према којој је упућен закон не могу да раде на маркету ваше државе. Овај закон не утиче на донације између грађана држава, овај закон се примењује само на маркет. Овај закон захтева нормалну већину.

***Мировни споразум:*** Овим законом тренутни председник може да предложи крај рата између држава. Овај закон може да садржи и клаузулу у Злату која се односи на репарацију штете нанесене ратом, али није неопходна за постављање закона. Овај закон може да буде предложен само између држава које имају активан рат. Овај закон не враћа регије које су окупиране, и у потенцијално окупираним регијама могу да буду активирани ослободилачки ратови. Потписивањем овог закона, затвара се активни рат између држава и не може да се покрене нова директна битка. Предлог овог закона кошта 20 Златника који се одузимају из ризнице државе предлагача. Да би овај закон био усвојен, владе обе државе морају да га изгласају и одобре. **Овај закон захтева велику већину у обе државе да би био прихваћен.**

***Објава рата:*** Овим законом тренутни Председник може да предложи почетак рата између ваше и неке друге државе. Усвајањем овог закона, ваша држава ће започети рат и имати могућност да нападне регије вашег непријатеља. Држава која је објавила рат стиче иницијативу за напад која траје 24 часа од усвајања закона, у том времену само држава која је усвојила закон може да нападне. У случају да обе земље покрену закон објаве рата једна против друге, иницијативу добија она држава која је прва покренула и усвојила закон. Предлог закона објаве рата кошта 20 златника. Закон захтева велику већину владе државе која га је покренула.

***Прекид међусобне заштите:*** Овим законом тренутни Председник може да предложи прекид пакта о медјусобној заштити. Овај закон се изгласава само у држави која га је предложила, значи да пакт о међусобној заштити може да буде поништен једнострано, по жељи само једне државе. Предлог овог закона кошта 30 златника. Закон захтева велику већину да би био прихваћен.